**MANDÁTNA ZMLUVA**

na výkon činností spojených s verejným obstarávaním uzavretá podľa § 566 a nasl. Zákona č. 513/1991 Zb. (Obchodný zákonník) v znení neskorších predpisov

uzavretá medzi týmito **zmluvnými stranami**:

**Mandantom:**

Názov: Ing. Zsolt Papp, autorizovaný architekt

Sídlo: Sládkovičova 2

934 01 Levice

Zastúpený: Ing. Zsolt Papp, autorizovaný architekt

IČO: 37 862 995

zapísaný v: Živnostenskom registri, Okresný úrad Levice, Číslo živnostenského registra: 420-18136

Bankové spojenie: UniCredit Bank Czech Republic and Slovakia, a.s

Číslo účtu IBAN: SK21 1111 0000 0015 9110 4024

 ***(ďalej len ako „mandant“)***

a

**Mandatárom:**

Názov: INSUCCOR s.r.o.

Sídlo: Radvanská 6138/30, 974 05 Banská Bystrica

Zapísaný: v Obchodnom registri Okresného súdu, Banská Bystrica oddiel

Sro, Vložka číslo: 35486/S

Štatutárny orgán: Mgr. Ivana Barlíková, konateľ spoločnosti

Osoba oprávnená rokovať

vo veciach zmluvy: Mgr. Ivana Barlíková

vo veciach technických: Mgr. Matej Paško

IČO: 52044513

DIČ: 2120879684

IČ DPH: SK2120879684

Bankové spojenie: Tatra banka, a.s., pobočka Banská Bystrica

Číslo účtu: IBAN: SK94 1100 0000 0029 4509 8456

Tel./Fax číslo: 0907 845 457, 0915 423 184

Mail: ivana.barlikova@insuccor.sk, matej.pasko@insuccor.sk

(ďalej len „poskytovateľ“ ***(ďalej len ako „mandatár“)***

**Článok I**

**Predmet zmluvy**

1. Zmluvné strany sa dohodli, že mandatár za podmienok dohodnutých v tejto Zmluve zriadi za odplatu pre mandanta formou príslušnej metódy všetky úkony spojené s verejným obstarávaním podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len *„zákon o verejnom obstarávaní“*) a ustanovení vyplývajúce z dokumentu Jednotná príručka pre žiadateľov/prijímateľov k procesu a kontrole verejného obstarávania/obstarávania v rámci Výzvy na predkladanie žiadostí o nenávratný finančný príspevok a podpísanej Zmluvy o poskytnutí NFP, číslo zmluvy: MK-116/2019/SOIROPPO3-302031H854 na Projektu 3D pre kultúrne dedičstvo spolufinancovaný z finančných prostriedkov Operačného programu: Integrovaný regionálny operačný program, spolufinancovaný fondom: Európsky fond regionálneho rozvoja (EFRR), Prioritná os: 3 – Mobilizácia kreatívneho potenciálu v regiónoch, Investičná priorita: 3.1 – Podpora rastu priaznivého pre zamestnanosť, a to rozvíjaním vnútorného potenciálu ako súčasti územnej stratégie pre konkrétne oblasti vrátane konverzie upadajúcich priemyselných regiónov a posilnenia prístupnosti a rozvoja špecifických prírodných a kultúrnych zdrojov, Výzva: IROP-PO3-SC31-2016-5, vyhlásenej Ministerstvom kultúry Slovenskej republiky (ďalej len *„Výzva“*).
2. Za týmto účelom mandant udeľuje mandatárovi plnomocenstvo na úkony súvisiace s príslušnou metódou verejného obstarávania, ktoré bude mandatár vykonávať na základe tejto Zmluvy.
3. Pri zadávaní zákazky bude mandatár pri zabezpečovaní procesu verejného obstarávania zákazky „3D pre kultúrne dedičstvo“ postupovať v zmysle zákona o verejnom obstarávaní, Jednotnej príručky pre žiadateľov/prijímateľov k procesu a kontrole verejného obstarávania/obstarávania a v súlade s podmienkami určenými vo Výzve.
4. Mandatár sa ďalej zaväzuje, že všetky návrhy písomných dokladov predloží mandantovi na odsúhlasenie a bude súčinný pri konzultáciách s riadiacimi orgánmi (SORO, RO...).

**Článok II**

**Lehota plnenia**

1. Mandatár bude túto činnosť vykonávať od podpisu tejto Zmluvy do zverejnenia oznámenia o výsledku verejného obstarávania s tým, že taktiež splní všetky svoje povinnosti vyplývajúce z dodržania lehôt uvedených v zákone o verejnom obstarávaní pre použitý postup zadávania zákazky na dodanie tovaru.
2. Mandant sa zaväzuje poskytnúť mandatárovi pri plnení predmetu tejto Zmluvy súčinnosť.
3. Zmluvné strany sa dohodli, že lehota plnenia vychádza z výkonu procesných úkonov vo verejnom obstarávaní pri zabezpečovaní predmetnej zákazky, maximálna lehota plnenia bola stanovená do 15.12.2023.

**Článok III**

**Odplata a platobné podmienky**

1. Odplata mandatára za činnosť uvedenú v článku I. tejto Zmluvy pozostáva z odplaty zarealizáciu verejného obstarávania projektu 3D pre kultúrne dedičstvo v rozsahu opisu predmetu zákazky vo výške **4880,00 € bez DPH (štyri tisíc osemsto osemdesiat eur)**.
2. Mandant odmenu mandatárovi poukáže na jeho bankový účet v peňažnom ústave uvedenom v záhlaví tejto Zmluvy.

**Článok IV**

**Spôsob plnenia predmetu zmluvy**

1. Pri plnení predmetu tejto Zmluvy sa mandatár zaväzuje dodržiavať ustanovenia zákona o verejnom obstarávaní, ustanovenia jednotnej príručky, podmienky ustanovené vo Výzve, všeobecne záväzné právne predpisy a ustanovenia tejto Zmluvy. Zároveň sa bude riadiť podkladmi, ústnymi a písomnými pokynmi mandanta.
2. V prípade predloženia žiadosti o nápravu alebo podania námietok zo strany ktoréhokoľvek uchádzača vo verejnom obstarávaní mandatár navrhne mandantovi možnosti ďalšieho postupu vo verejnom obstarávaní v súlade s ustanoveniami zákona o verejnom obstarávaní a zároveň sa mandatár zaväzuje, že navrhnutý postup so súhlasom verejného obstarávateľa aj zrealizuje.

**Článok V**

**Zodpovednosť za škodu a Sankcie**

1. Mandatár nezodpovedá za škodu, ktorá bola spôsobená použitím podkladov prevzatých od mandanta a mandatár ani pri vynaložení všetkej starostlivosti nemohol zistiť ich nevhodnosť, prípadne na ne upozorní mandanta a ten na ich použití trval.
2. V prípade, ak by kontrolné orgány namietali správnosť zvoleného postupu a činnosti pri výbere zhotoviteľa uvedeného v Článku I bod 1 tejto Zmluvy, mandatár sa zaväzuje bezodplatne vypracovať na základe požiadavky mandanta odborné podklady pre odôvodnenie postupu vo verejnom obstarávaní.
3. Za nedodržanie lehôt podľa Článku II. tejto Zmluvy zavinených zo strany mandatára sa mandatár zaväzuje zaplatiť mandantovi zmluvnú pokutu vo výške 0,03% z odplaty podľa Článku III. bod 1 tejto Zmluvy za každý deň omeškania, ktorá sa uplatní odpočtom z fakturovanej odplaty.
4. Za nedodržanie lehôt podľa Článku II. tejto Zmluvy zavinených zo strany mandanta do takej miery, že tieto mandatárovi znemožnia plnenie predmetu podľa Článku I. tejto Zmluvy, prípadne mu znemožní dodržať lehoty stanovené zákonom o verejnom obstarávaní pre danú metódu verejného obstarávania, má mandatár právo odstúpiť od tejto Zmluvy.
5. Za nedodržanie lehoty splatnosti faktúry si môže mandatár uplatniť úroky z omeškania vo výške 0,03 % z fakturovanej odplaty za každý deň omeškania.
6. Mandatár zodpovedá v celom rozsahu za súlad procesu verejného obstarávania so zákonom o verejnom obstarávaní a s podmienkami ustanovenými vo Výzve a k nej príslušnými riadiacimi dokumentmi a za priame škody, ktoré mandantovi vznikli.
7. V prípade, že dôjde v procese verejného obstarávania k porušeniu zákona o verejnom obstarávaní a podmienok ustanovených vo Výzve a k nej príslušnými riadiacimi dokumentmi a Úrad pre verejné obstarávanie alebo súd rozhodne v súvislosti s porušením zákona o uložení sankcie, má mandant nárok na náhradu škody od mandatára v prípade, ak pochybenie, na základe ktorého bola uložená sankcia, bolo zapríčinené konaním mandatára.
8. V prípade, ak pri uplatňovaní revíznych postupov alebo kontrole Úrad pre verejné obstarávanie nariadi zrušiť použitý postup zadávania zákazky a vyhlásiť nové verejné obstarávanie, resp. uloží iné opatrenia na odstránenie protiprávneho stavu, zaväzuje sa mandatár zrealizovať nové verejné obstarávanie v súlade so zákonom o verejnom obstarávaní, resp. odstrániť protiprávny stav na vlastné náklady, a to v prípade, že Úradom pre verejné obstarávanie a inými oprávnenými orgánmi bolo zistené porušenie povinností zavinené konaním mandatára.
9. Za porušenie zákona o verejnom obstarávaní prípadne iných všeobecne záväzných právnych predpisov Slovenskej republiky, spôsobené konaním alebo pokynmi mandanta, na ktorých mandant trval a ktoré sú pre mandatára záväzné, mandatár nezodpovedá.
10. V prípade, že dôjde k zverejneniu resp. zneužitiu súťažných podkladov alebo iných dokumentov a informácií o zákazke, o ktorých má byť zachovaná mlčanlivosť podľa zákona o verejnom obstarávaní a ich sprístupneniu tretím osobám ktorýmkoľvek zamestnancom mandanta pred vyhlásením verejného obstarávania resp. dôjde k poskytnutiu informácii o zákazke alebo iných informácií za účelom manipulácie verejného obstarávania, je mandatár oprávnený odstúpiť od tejto zmluvy. Mandatár je po odstúpení od zmluvy povinný ukončiť s odbornou starostlivosťou všetky záležitosti týkajúce sa plnenia predmetu tejto zmluvy, informovať mandanta o stave vecí a odovzdať mu všetky doklady a dokumenty potrebné pre ďalšiu realizáciu predmetu tejto zmluvy (verejného obstarávania). Odstúpením od zmluvy za okolností uvedených v tomto bode sa stáva odmena mandatára podľa Článku III tejto Zmluvy splatná v plnom rozsahu a mandant sa zaväzuje ju uhradiť na základe mandatárom vystavenej faktúry.

**Článok VI**

**Spolupôsobenie a podklady mandanta**

1. Plnenie predmetu tejto Zmluvy podľa Článku II tejto zmluvy uskutoční mandatár podľa podkladov, ktoré mandant odovzdá mandatárovi a ktorých poskytnutie je závislé od mandanta. Za správnosť a úplnosť týchto podkladov zodpovedá mandant.
2. Plnenie predmetu tejto zmluvy zabezpečí mandatár na základe podkladov poskytnutých mandantom. Ak v priebehu plnenia predmetu zmluvy vznikne ďalšia potreba poskytnutia podkladov, mandant sa zaväzuje tieto podklady na základe reálnej požiadavky mandatára v rámci spolupôsobenia poskytnúť.
3. V priebehu plnenia tejto Zmluvy sa bude mandatár zúčastňovať konzultácií s mandantom na základe jeho výzvy.
4. V prípade uplatňovania revíznych postupov v priebehu verejného obstarávania mandant okamžite o tom upovedomí mandatára tak, aby bolo možné vykonať potrebné úkony v lehotách vyplývajúcich vo zákona o verejnom obstarávaní. Pokiaľ tak mandant neurobí, mandatár nepreberá zodpovednosť za nedodržanie predpísaných lehôt podľa zákona o verejnom obstarávaní.
5. Ak vzniknú zo strany mandanta nové požiadavky po uzatvorení zmluvy, ktoré nie sú v zmluve uvedené, mandatár sa zaväzuje, že pristúpi na zmenu záväzku a to Dodatkom k tejto zmluve.

**Článok VII**

**Osobitné dojednania**

1. Len mandant má právo menovať členov komisie na vyhodnotenie ponúk, ktorí sa zúčastnia činnosti tejto komisie.
2. Mandatár je povinný postupovať pri zariaďovaní záležitosti s odbornou starostlivosťou a k spokojnosti mandanta.
3. Mandatár je povinný oznámiť mandantovi všetky okolnosti, ktoré zistil pri zariaďovaní záležitostí, a ktoré môžu mať vplyv na zmenu pokynov mandanta.
4. Mandatár sa nesmie od pokynov mandanta odchýliť, ak to zakazuje mandátna zmluva alebo mandant. Ak mandatár túto povinnosť poruší a poškodí mandanta, zodpovedá za spôsobené škody mandantovi.
5. V prípade, že právny vzťah založený touto zmluvou skončí pred uplynutím doby, na ktorú bola zmluva uzavretá, okrem odstúpenia podľa Článku V bod 10, za činnosť riadne uskutočnenú do jej skončenia má mandatár nárok na úhradu nákladov účelne a preukázateľne vynaložených a súvisiacich s predmetom tejto Zmluvy podľa Obchodného zákonníka.
6. Zmluvné strany sa dohodli, že budú ‚zachovávať mlčanlivosť o údajoch a skutočnostiach, s ktorými sa oboznámia pri plnení predmetu tejto Zmluvy a týkajúcich sa predmetu zákazky s tým, že informácie a materiály nebudú použité na akýkoľvek iný než zmluvný účel a nebudú poskytnuté tretej osobe.
7. Mandant sa s mandatárom dohodli, že mandatár môže činnosť uvedenú v tejto Zmluve postúpiť tretej osobe, pričom sa mandatár zaväzuje ‚ že zodpovedá za to tak, ako keby ju vykonal sám.

**Článok VIII**

**Záverečné ustanovenia**

1. Táto zmluva nadobúda platnosť dňom jej podpisu obidvoma zmluvnými stranami a účinnosť dňom nasledujúcim po dni zverejnenia v zmysle § 47a zákona č. 40/1964 Zb. v znení neskorších predpisov (Občiansky zákonník). Zmluva je uzavretá na dobu plnenia predmetu zmluvy.
2. Vzťahy neupravené touto zmluvou sa riadia príslušnými ustanoveniami Obchodného zákonníka a súvisiacich platných právnych predpisov SR.
3. Táto Zmluva je vyhotovená v dvoch rovnopisoch, z ktorých mandant obdrží jedno vyhotovenie a mandatár druhé vyhotovenie.
4. Túto Zmluvu je možné meniť iba písomne a to vzájomne odsúhlasenými Dodatkami.
5. Účastníci svojimi vlastnoručnými podpismi potvrdzujú a prehlasujú, že si túto Zmluvu riadne prečítali, porozumeli jej obsahu a že táto Zmluva nebola uzatvorená v tiesni ani za inak nevýhodných podmienok, ale slobodne a vážne.

V Leviciach dňa .................... V Banskej Bystrici dňa ....................

Za mandanta Za mandatára

Ing. Zsolt PAPP Mgr. Ivana Barlíková

autorizovaný architekt konateľ spoločnosti